joelniklaus/EU_Wikipedias huggingface dataset:
Domperidoni

Domperidoni (C22H24ClN5O2) on bentsimidatsolonijohdannaisiin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä muun muassa pahoinvointia ja oksentelua hillitsevänä lääkkeenä.

Ominaisuudet ja käyttökohteet
Huoneenlämpötilassa domperidoni on valkoista kiteistä ainetta. Yhdiste on veteen liukenematonta ja liukenee hieman etanoliin.

Domperidonin vaikutusmekanismi perustuu dopamiini D2-reseptorien toiminnan salpaamiseen, minkä vuoksi oksentelu ja pahoinvointi vähenee. Yhdiste ei läpäise veri-aivoestettä. Domperidonia voidaan käyttää esimerkiksi sytostaattien ja Parkinsonin taudin lääkkeiden kuten apomorfiinin ja levodopan aiheuttamaa pahoinvointia. Vuonna 2014 domperidonin käyttö Euroopan unionin alueella rajoitettiin pahoinvoinnin ja oksentelun hoitamiseen. Sallitut annostelumuodot ovat tabletit. Aikaisemmin yhdistettä on käytetty myös esimerkiksi närästyksen ja turvotuksen hoidossa. Domperidonin metaboloituminen alkaa jo ruuansulatuskanavassa ja jatkuu maksassa. Domperidoni stimuloi prolaktiinin tuotantoa, mikä lisää naisilla maidon tuotantoa. Eräissä maissa sitä käytetäänkin lisäämään rintaruokkivien äitien maidontuotantoa, mikäli se on muuten vähäistä.

Domperidoni vauhdittaa ruoansulatusta ja ulostamista, prolaktiinin erittymisen lisääntymisen kautta.

Haittavaikutukset
Vakavimmat domperidonin haittavaikutukset ovat sydämen rytmihäiriöt. Lääkeaine pidentää sydämen QT-aikaa ja lisää riskiä niin kutsuttuun kääntyvien kärkien takykardiaan (Torsades de Pointes) sekä kammiovärinään. Rytmihäiriö voi johtaa kuolemaan. Lääkeainetta ei saa käyttää rytmihäiriöistä jo kärsivillä potilailla tai potilailla, joilla on maksan vajaatoiminta.

Synteesi
Domperidonin synteesin ensimmäisessä vaiheessa o-kloorinitrobentseeni reagoi 3-aminopropanolin kanssa muodostaen amiinijohdannaisen. Seuraavassa vaiheessa nitroryhmä pelkistetään ja muodostuva tuote reagoi natriumsyanaatin kanssa muodostaen bentsimidatsolonirakenteen. Tämä välituote reagoi 1,4-dikloori-2-nitrobentseenin ja 4-aminopiperidiinin reaktiotuotteen kanssa. Viimeisessä vaiheessa nitroryhmä pelkistetään ja muodostuva diamiini reagoi jälleen natriumsyanaatin kanssa muodostaen toisen domperidonin bentsimidatsolonirenkaista.

Lähteet

Lääkkeet
Pahoinvointilääkkeet
Kaliumkanavan salpaajat
Skvader

Skvader on ruotsalainen taruolento, jolla on rusakon etu- ja takajalat sekä naaraspuolisen metson selkä, siivet ja pyrstö.

Historia 
Skvader sai alkunsa Medelpadin maakunnan tarkastajan Håkan Dahlmarkin metsästystarinasta, kun hän kertoi ampuneensa sen kaltaisen eläimen vuonna 1847 Sundsvallin pohjoispuolella. Dahlmark sai myöhemmin vuonna 1907 kodinhoitajaltaan Lova Lindahlilta syntymäpäivälahjaksi taulun, joka esitti Dahlmarkin ampumaa eläintä. Dahlmark lahjoitti taulun Medelpadin muinaismuistoyhdistykselle vähän ennen kuolemaansa vuonna 1912. 

Medelpadin muinaismuistoyhdistyksen intendentti Carl Erik Hammarberg halusi luoda "oikean" Skvaderin. Vuonna 1918 eläintentäyttäjä Rudolf Granberg loi täytetyn Skvaderin, joka on pysyvästi näytillä Hantverks- & Sjöfartsmuseet -museossa Norra Bergetin kaupunginosassa Sundsvallissa.

Vaikutus 
Skvaderista on tullut Sundsvallin epävirallinen symboli, ja monet äänestivät sitä Medelpadin maakuntaeläimeksi vuoden 1987 kansanäänestyksessä.

Ruotsinkielessä sana skvader tarkoittaa nykyisin taruolennon nimen lisäksi laajemmin kahden vastakohdan yhdistämistä toisiinsa. Esimerkiksi seka-autoja on kutsuttu Ruotsissa nimellä "skvader".

Taruolento on myös antanut nimensä yrttiliköörille "Skvaderns Örtlikör", jonka valmistuksessa käytetyt yrtit kerätään alkuperäisen metsästystarinan tapahtumapaikalta Lunden metsästä Timråsta.

Samankaltaiset olennot 

Plinius vanhempi kuvaa teoksessaan Naturalis historia niin sanottua "jänis-lintua", joka muistuttaa hyvin paljon Skvaderia. 

Skvaderia muistuttaa myös baijerilainen taruolento Wolpertinger, joka usein kuvataan jänismäiseksi olennoksi jolla on siivet ja sarvet, sekä pohjoisamerikkalainen Jackalope joka on kuvitteellinen sarvipäinen jänislaji.

Katso myös
 Jackalope
 Luettelo taruolennoista

Lähteet

Aiheesta muualla 
  Skvaderin kotimuseon Hantverks- & Sjöfartsmuseetin sivut
 Skvader Museum of Hoaxes -museon sivuilla

Taruolennot
Kuvitteelliset jänikset ja kaniinit
Sundsvallin kunta
Ruotsalainen kulttuuri
Pyhän Mikaelin katedraali (Alaska)

Pyhän Mikaelin katedraali on Alaskan Sitkassa sijaitseva Amerikan ortodoksisen kirkon katedraali, joka rakennettiin vuosina 1844–1848. Alkuperäinen katedraali paloi maan tasalle vuonna 1966 ja rakennettiin uudelleen. Se sai National Historic Landmark -arvon 13. kesäkuuta 1962.

Lähteet

Aiheesta muualla 

Alaskan rakennukset ja rakennelmat
National Register of Historic Places
Yhdysvaltain kirkot
Uudelleenrakennetut rakennukset ja rakennelmat
Obergefell vastaan Hodges

Obergefell vastaan Hodges () on Yhdysvaltain korkeimman oikeuden vuonna 2015 antama päätös, jonka mukaan samaa sukupuolta oleville pareille kuuluu perustuslain 14. lisäyksen nojalla oikeus mennä naimisiin. Muiden osavaltioiden tulee myös tunnustaa toisissa osavaltioissa solmitut avioliitot. Päätös annettiin 26. kesäkuuta 2015, ja äänet jakautuivat 5–4.

Päätöksen puolesta äänestivät Anthony Kennedy, Ruth Bader Ginsburg, Stephen Breyer, Sonia Sotomayor ja Elena Kagan. Enemmistön lausunnon kirjoitti Kennedy, joka oli kirjoittanut myös edellisten kolmen seksuaalivähemmistöjen oikeuksia laajentaneen tapauksen lausunnot. Kennedy perusteli päätöstä muun muassa lasten asemalla ja sillä, että perustuslain kirjoittajat antoivat tuleville sukupolville mahdollisuuden laajentaa vapauden merkitystä siitä, miten se aikoinaan ymmärrettiin.

Vastaan äänestivät oikeuden puheenjohtaja John Roberts, Antonin Scalia, Clarence Thomas ja Samuel Alito, jotka kaikki kirjoittivat oman eriävän mielipiteensä. He arvostelivat päätöstä muun muassa sillä perusteella, että perustuslaki ei sano asiasta mitään, ja päätös mitätöi useiden osavaltioiden avioliittolait sekä määrää vanhan yhteiskunnallisen instituution muuttumaan.

Lähteet

Aiheesta muualla 

2015
Yhdysvaltain korkeimman oikeuden päätökset
Seksuaali- ja sukupuolivähemmistöjen oikeudet Yhdysvalloissa
Barack Obaman presidenttikausi
Niinivaara (Joensuu)

Niinivaara on Joensuun kaupunginosa, joka sijaitsee Pielisjoen itäpuolella noin kahden kilometrin päässä Joensuun keskustasta. Sen naapurikaupunginosia ovat Hukanhauta, Karsikko ja Penttilä. Vuonna 2020 Niinivaaralla asui 4 635 ihmistä.

Niinivaaran maamerkkejä ovat Pielisensuun kirkko ja Pohjois-Karjalan keskussairaala.

Niinivaaralta on hyvät joukkoliikenneyhteydet eri puolille Joensuuta sekä muualle maakuntaan. Lisäksi alueella on useita erilaisia palveluja, kuten ympäri vuorokauden avoinna oleva ruokakauppa.

Niinivaaran asunnoista noin 72% on kerrostaloasuntoja. Kaupunginosassa asuukin paljon opiskelijoita, mutta ei juurikaan lapsiperheitä. Vuonna 2020 Niinivaaran asukkaiden keski-ikä oli 44 vuotta suurimman ikäryhmän ollessa 20–24-vuotiaat.

Lähteet 

 Joensuun kaupunginosat
Suomen lähiöt
Vaarat
Pihkainmäen koulu

Pihkainmäen koulu on Kuopion Karttulan Pihkainmäellä toimiva suomenkielinen alakoulu (luokka-asteet 1–6). Koulua käy 124 oppilasta (2016–2017). Koulun vieressä toimii päiväkoti.

Koulu sijaitsee likimain Karttulan keskustaajaman (21 km) ja Kuopion keskustan (torille 25 km) puolivälissä.

Lähteet

Kuopion peruskoulut
Karttula
Pohjantien koulu

Pohjantien koulu on Kuopion Linnanpellon kaupunginosassa toimiva suomenkielinen alakoulu (luokka-asteet 1–6). Koulussa annetaan myös esiopetusta.

Koulu oli vuosina 2009–2016 hallinnollisesti opetusyksikkö (alakoulu) tuolloin yhtenäiskouluna toimineessa yhteensä 800 oppilaan Kalevalan koulussa. Kalevalan koulu kuitenkin lakkautettiin kesällä 2016.

Lähteet

Kuopion peruskoulut
Linnanpelto
Jalkapallo kesäparalympialaisissa 2016

Jalkapallossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–17. syyskuuta. Jalkapallossa oli kaksi eri kilpailua. Toinen oli CP-jalkapallo, jossa saa pelata saman aikaisesti seitsemän pelaajaa kentällä. CP-jalkapallo pelattiin Estádio de Deodorolla. Toinen turnaus oli näkövammaisille suunnattu turnaus, joka pelattiin Centro Olímpico de Tênisissä. Siinä samanaikaisesti kentällä on viisi pelaajaa. Maalivahdilla ei tarvitse olla näkövammaa. Kumpikin turnaus oli vain miehille. Brasilia voitti näkövammaisten turnauksen ja Ukraina CP-vammaisten. Iran sijoittui kummassakin turnauksessa toiseksi.

Mitaliyhteenveto

Kilpailut ja mitalistit

Lähteet

Kesäparalympialaiset 2016
CP-jalkapallo kesäparalympialaisissa 2016

CP-jalkapallossa kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 8.–16. syyskuuta. Turnaus oli vain miehille. Kilpailut käytiin Estádio de Deodorossa. Turnaukseen osallistui 8 joukkuetta, jotka oli jaettu kahteen lohkoon. Lohkojen kaksi parasta pääsivät välieriin. Muut joukkueet pelasivat sijoitusottelut. Turnauksen voitti Ukraina, joka voitti loppuottelussa Iranin. Pronssia saavutti isäntämaa Brasilia.

Alkulohkot

Lohko A

Lohko B

Pudotuspelit

Sijoitusottelut

Sijat 5. ja 6.

Sijat 7. ja 8.

Lähteet

Kesäparalympialaiset 2016
Näkövammaisten jalkapallo kesäparalympialaisissa 2016

Näkövammaisten jalkapallossa kilpailtiin Rio de Janeiron 2016 kesäparalympialaisissa neljättä kertaa. Kilpailut käytiin 9.–17. syyskuuta. Turnaus oli vain miehille. Kilpailut käytiin Centro Olímpico de Tênisissä. Turnaukseen osallistui kahdeksan joukkuetta, jotka oli jaettu kahteen lohkoon. Lohkojen kaksi parasta pääsivät välieriin. Muut joukkueet pelasivat sijoitusottelut. Turnauksen voitti Brasilia, joka voitti loppuottelussa Iranin. Pronssia saavutti Argentiina.

Alkulohkot

Lohko A

Lohko B

Pudotuspelit

Sijoitusottelut

Sijat 5. ja 6.

Sijat 7. ja 8.

Lähteet

Kesäparalympialaiset 2016
Ossi Paananen

Ossi Paananen (s. 19. elokuuta 1994) on suomalainen muusikko, joka tunnetaan parhaiten Lost Societyn entisenä rumpalina. Paananen liittyi yhtyeeseen vuonna 2011 ja päätti jättäytyä yhtyeestä neljän studio-albumin jälkeen vuonna 2020. Paananen on soittanut rumpuja nuoresta asti ja kuunnellut metallimusiikkia yläasteelta alkaen. Hän on maininnut suosikkiyhtyeikseen Panteran, Twisted Sisterin sekä Black Sabbathin.

Paananen soittaa Pearlin rummuilla ja hän käyttää tuplapedaalia, joskin keikoilla hänellä on kaksi bassorumpua, joista toinen ikäänkuin "koristeena".

Lähteet

Aiheesta muualla 
 

Suomalaiset rumpalit
Elävät henkilöt
Vuonna 1994 syntyneet
Bloodred Hourglass


Bloodred Hourglass (BRHG) on vuonna 2005 Mikkelissä perustettu melodista death metalia soittava yhtye.

Jäsenet 
 Jarkko Hyvönen – rummut
 Jarkko Koukonen – laulu
 Joni Lahdenkauppi – kitara
 Jose Moilanen – basso
 Lauri Silvonen – kitara
Eero Silvonen – kitara

Entiset jäsenet 
 Ilkka Jähi – kitara
 Antti Nenonen – kitara
 Jarkko Tiilikainen – kitara

Diskografia 
Studioalbumit
 
 
 
 
 

Demot

Lähteet

Aiheesta muualla 
 Bloodred Hourglassin sivusto 
 

Suomalaiset melodisen death metalin yhtyeet
Vuoden 2015 albumit
Bloodred Hourglassin albumit
Jojo Moyes

Jojo Moyes (s. 4. elokuuta 1969 Lontoo) on brittiläinen kirjailija. Hän on toiminut myös journalistina, muun muassa yhdeksän vuotta The Independentissä.

Moyesin läpimurtoteos oli Kerro minulle jotain hyvää, josta on tehty myös elokuva. Moyesin teoksia on käännetty yli 30 kielelle.

Suomennetut teokset
 
 
 
 
Ne, jotka ymmärtävät kauneutta (The Girl You Left Behind, 2012). Suomentanut Heli Naski. Helsinki: Gummerus, 2018. ISBN 978-951-24-1179-5.
Elä rohkeasti (Still Me, 2018). Suomentanut Heli Naski. Helsinki: Gummerus 2018. ISBN 978-951-24-1009-5.
Kuinka painovoimaa uhmataan (Horse Dancer, 2009). Suomentanut Heli Naski. Helsinki: Gummerus 2019. ISBN 978-951-24-1063-7.

Lähteet

Vuonna 1969 syntyneet
Brittiläiset kirjailijat
Elävät henkilöt
Tammermatic

Tammermatic Group Oy on suomalainen ajoneuvojen ja junakaluston pesukoneita valmistava ja markkinoiva yritys.

Nykyinen Tammermatic Group Oy muodostui vuonna 2008 suomalaisen Tammermatic Oy:n ja yhdysvaltalaisen InterClean Equipment, Inc.:n yhdistyessä maailman suurimmaksi raskaan ajokaluston pesulaitevalmistajaksi. Tammermatic on perustettu vuonna 1966 Tampereella, Inter Clean Equipment vuonna 1984 Ann Arborissa Michiganissa. Konserni toimittaa yli 70 maahan tuotteita huoltamoiden henkilöautopesukoneista raskaan kaluston sovelluksiin. Yritys työllistää noin 100 ihmistä Euroopassa ja 50 Pohjois-Amerikassa.

Kun Tammermatic aiemmin myi huoltamonpitäjille pesukoneet, kemikaalit ja huoltopalvelun, se on 2010-luvulla muuttanut strategiaansa. Nyt se omistaa ja ylläpitää huoltamoiden autonpesukoneita itse ja laskuttaa huoltamoyrityksiä pestyen autojen määrän mukaan.

Lähteet

 Suomalaiset teollisuusyritykset
Rahola
William Lee (orja)

William "Billy" Lee (1750−1810) oli yhdysvaltalainen henkilö, joka toimi pitkään George Washingtonin henkilökohtaisena orjana. Hän oli ainoa orja, jonka Washington vapautti testamentissaan välittömästi kuolemansa jälkeen.

Elämä 
George Washington osti William Leen virginialaiselta leskirouva Mary Leeltä 61,15 punnalla vuonna 1768. Samassa yhteydessä Washington osti myös William Leen veljen Frankin. Williamia kuvailtiin myyntitilaisuudeksi mulatiksi, eli hänen äitinsä oli luultavasti musta orja ja isä valkoihoinen.

William Leestä ja George Washingtonista tuli ajan myötä hyvin läheisiä. Lee toimi kahden vuosikymmenen ajan Washingtonin henkilökohtaisena avustajana niin rauhan kuin sodankin aikana. Vapaussodan aikana Lee meni naimisiin vapaan mustan Margaret Thomasin kanssa, joka sai Washingtonilta luvan muuttaa Mount Vernoniin Leen seuraksi (Washingtonin henkilökohtaisista arkistoista ei kuitenkaan selviä, muuttiko Thomas koskaan todella tilalle).

1780-luvun puolivälissä Lee sai useissa eri onnettomuuksissa vakavia vammoja polviinsa, jotka hankaloittivat hänen liikuntakykyään. Onnettomuuksien jälkeen Lee ei enää pystynyt toimimaan Washingtonin henkilökohtaisena avustajana, minkä takia Washington nimitti hänet Mount Vernonin kengänvalmistajaksi.

George Washingtonin kuollessa vuonna 1799 William Lee vapautettiin Washingtonin viimeisen tahdon mukaisesti, joskin Lee jäi asumaan Mount Vernoniin. Lee oli Washingtonin orjista ainoa, joka vapautettiin heti Washingtonin kuoleman jälkeen; muut orjat vapautettiin vasta Martha Washingtonin kuollessa kolme vuotta myöhemmin. Vapauden lisäksi Leelle määrättiin testamentissa maksettavaksi vuosittain 30 dollaria hänen loppuelämänsä ajan.

William Lee kuoli vuonna 1810. Hänen hautapaikkansa ei ole varmasti tiedossa, mutta sen on usein epäilty olevan samalla hautausmaalla Mount Vernonin muiden orjien kanssa.

Katso myös 
 George Washingtonin suhtautuminen orjuuteen

Lähteet 

Yhdysvaltalaiset orjat
George Washington
Vuonna 1750 syntyneet
Vuonna 1810 kuolleet
Mahlunjärvi

Mahlunjärvi (SYKE:n järvinumero 14.621.1.001) on Saarijärvellä sijaitseva pienehkö järvi Mahlun kylän pohjoispuolella. Se kuuluu Kymijoen päävesistöön. Se saa vetensä luoteen suunnalta Muittarinkosken kautta Vartejärvestä ja ne laskevat Riekonkosken kautta Saarijärveen. Vesistöön on istutettu kuhaa, järvitaimenta, harjusta, siikaa ja planktonsiikaa. Vesi on erittäin rehevää ja sen väri on ruskea. Suuri osa järven ranta-alueista on linnustonsuojelualueita.

Lähteet

Saarijärven järvet
Saarijärven reitti
Mahlunjärven alue
Karankajärvi

Karankajärvi (SYKE:n järvinumero 14.661.1.001) on Saarijärven Pylkönmäellä sijaitseva keskikokoinen, kapea järvi Karstulan Pääjärven eteläpuolella. Karankajärvi kuuluu Kymijoen päävesistöön ja laskee vetensä Karajokea pitkin Hepolampeen. Järven vesialtaita ovat Ylä-Karanka, Ala-Karanka, Uodinselkä ja Majalahti.

Lähteet

Saarijärven järvet
Saarijärven reitti
Karankajärven valuma-alue
No Holier Temple


No Holier Temple on psykedeelisen folkyhtye Hexvesselin toinen studioalbumi. Se julkaistiin 20. syyskuuta 2012 levymerkillä Svart Records. Albumi debytoi Suomen virallisen listan sijalla 31, ja se nousi seuraavalla listaviikollaan sijalle 20.

Vastaanotto 
Albumi sai erinomaisen vastaanoton. Imperiumin Antti Klemi ylisti albumia. Hän sanoi ettei albumi sisällä yhtään täytekappaletta, sen äänimaailman olevan tasapainossa ja folkin ja psykedelian vuorottelevan jouhevasti, ja nosti albumin ”vuoden viisi” -listallensa ”kiusallisen helposti”. Soundin Ville Pirinen kehui albumia oikeaksi folkiksi, jonka laulukoukut ja svengi pitävät otteessaan. Rumban Lasse Auranne antoi albumille täydet viisi tähteä. Myös hän sanoi albumin olevan täytekappaleton, tiivis kokonaisuus, eikä keksinyt syytä, miksei antaisi sille täysiä pisteitä. Hän myös kommentoi albumia seuraavasti:

Kappaleet 
Kaikki kappaleet säveltänyt Mat McNerney ja sovittanut Hexvessel.

Arvostelut 
 Angry Metal Guy: 
 Imperiumi.net: 
 Noise.fi: 
 Rumba: 
 Soundi:

Lähteet

Aiheesta muualla 
 Discogs

Hexvesselin albumit
Vuoden 2012 albumit
Svart Recordsin albumit
Kuukka

Kuukka on suomalainen sukunimi, joka on muun muassa seuraavilla henkilöillä:

 Elias Kuukka (s. 1994), suunnistaja
 Mikko Kuukka (s. 1985), jääkiekkoilija
 Minna Kuukka (s. 1970), radiotoimittaja ja juontaja
 Niilo Kuukka (1907–1983), teatterinjohtaja ja äänenkäytön opettaja
 Raakel Kuukka (1955–2022), kuvataiteilija
 Rebekka Kuukka, Yeboah (s. 1996), DJ ja muusikko.
Guliston

Guliston  on Sirdaryon alueen pääkaupunki Uzbekistanin itäosassa. Vuoden 1989 laskennassa siellä oli 54 360 asukasta, arvio vuodelle 2005 oli 55 600. 

Guliston sijaitsee aron laitamilla 120 km Taškentista kaakkoon. Keinokastelun mahdollistama puuvillanviljely lisäsi alueen taloudellista merkitystä.

Lähteet

Aiheesta muualla 

Uzbekistanin kaupungit
Termez

Termez  on Surxondaryon alueen pääkaupunki Uzbekistanin eteläisimmässä osassa. Vuoden 1989 laskennassa siellä oli 82 951 asukasta, arvio vuodelle 2014 oli 136 200. 

Termez on jokisatama Amudarjan varrella. Muinainen Termezin kaupunki sijaitsi nykyisestä paikasta hiukan pohjoiseen, ja tuhottiin 1600-luvulla. Nykyinen kaupunki sai alkunsa venäläisestä linnoituksesta 1897.

Lähteet

Aiheesta muualla 

Uzbekistanin kaupungit
Urganch

Urganch  eli Urgench on Xorazmin alueen pääkaupunki Uzbekistanin länsiosassa. Vuoden 1989 laskennassa siellä oli 126 380 asukasta, arvio vuodelle 2014 oli 137 300. 

Urganch sijaitsee Shavatin kanavan ja Amudarjan varrella.

Lähteet

Aiheesta muualla 

Uzbekistanin kaupungit
Kiminginjärvi

Kiminginjärvi (SYKE:n järvinumero 14.642.1.001) on Karstulassa sijaitseva pieni järvi Saarijärven reitin varrella Keski-Suomessa. Se saa vetensä pohjoisesta Oikarinjoen kautta Kyyjärvestä. Laskujoki on Kiminginjoki. Järven ympärillä on Kimingin kylän peltoja ja sen eteläpuolella on entinen Kimingin ruukki.

Lähteet

Karstulan järvet
Saarijärven reitti
Kyyjärven valuma-alue
Kalmarinselkä

Kalmarinselkä (myös Kalmarinjärvi, SYKE:n järvinumero 14.623.1.006) on Saarijärvellä sijaitseva pienehkö järvi Länsi-Kalmarin kylässä. Kalmarinselkä kuuluu Kymijoen päävesistöön ja sen Saarijärven reittiin. Se saa vetensä Tuhmajoesta ja ne laskevat Kalmukosken kautta Vartejärveen.

Saarijärven reitin kulttuurimaisema on valtakunnallisesti arvokas maisema-alue. Länsi-Kalmari on Saarijärven reitin maisemaa tyypillisimmillään. Asutus on sijoittunut perinteisesti vesistöjen varsille peltojen yläosiin tai metsän ja viljelymaan rajalle. Maatilat sijaitsevat lähellä rantoja tai niemissä peltojen ympäröiminä. Pihapiirien ja peltojen takana kohoavat yhtenäiset havumetsät. Rantaviljelmien laidoilla on jyhkeitä petäjiä ja rantakoivuja. Laitumet ja pellot ulottuvat rantaviivaan saakka. Reittiä on aiemmin käytetty tukinuittoon ja koskien kohdalla on ollut vesimyllyjä. Kalmarinselän Kuolusaari on 1790-luvun hautasaari.

Lähteet

Saarijärven järvet
Saarijärven reitti
Mahlunjärven alue
Online Solutions

Online Solutions Oy on vuodesta 1995 toiminut suomalainen sähköisen liiketoiminnan, hosting-palveluiden ja tietoturvan asiantuntijayritys.

Online Solutions Oy:n päätuotteita ovat taloushallinto- ja toiminnanohjausjärjestelmät, palomuuriohjelmistot, sähköpostin virus- ja roskapostijärjestelmät, ajanvarausjärjestelmät, tilauspalvelut ja verkkokaupat. Online Solutions Oy toimii Suomessa Jyväskylässä ja Vantaalla. Yrityksen ohjelmistot suunnitellaan ja toteutetaan Jyväskylässä ja yrityksen laitetilat sijaitsevat Jyväskylässä. Yrityksen myyntikonttori sijaitsee Vantaalla.

Historia 
Suomalaiset ohjelmistoyritykset
Suomalaiset yritykset
Suomalaiset teknologiayritykset
Online Solutions Oy on perustettu vuonna 1995, jolloin kaupallinen Internet-liiketoiminta vapautui Suomessa. Online Solutions Oy toimi Keski-Suomen alueella merkittävänä Internet-operaattorina 1990-luvulla ja 2000-luvun alussa. Vuosituhannen alussa Online Solutions Oy myi yksityisasiakastoimintansa Saunalahdelle. Vuodesta 2000 lähtien Online Solutions Oy on tarjonnut palveluitaan pelkästään yrityksille ja keskittynyt sähköisen liiketoiminnan ratkaisuihin sekä tietoturva- ja hosting-palveluiden tarjoamiseen. 2000-luvun lopussa yrityksen liiketoiminnan painopiste siirtyi enemmissä määrin tietoturvallisten asiointipalveluiden, kuten verkkokauppojen, ajanvarausjärjestelmien ja toiminnanohjausjärjestelmin kehittämiseen. Online Solutions Oy:n tietoturva-asiantuntijat ovat vuosien aikana löytäneet ja raportoineet useista vakavista tietoturva-aukoista Javassa, Microsoftin Outlook-ohjelmistossa ja Internet Explorer-selaimessa. 

Online Solutions Oy:n liikevaihto on ollut vahvassa kasvussa koko 2010-luvun ajan  ja vuonna 2014 liikevaihto kasvoi vuodesta 2013 1.1 miljoonaa euroa eli 28.7 prosenttia ja nousi 4.9 miljoonaan euroon. Online Solutions Oy:n kasvua saattavat osaksi selittää yritysostot, joista viimeisin oli vuonna 2010 Turun seudulla toimivan Viestintäharju Oy:n Internet-liiketoiminnan osto.

Lähteet
Abigail Adams

Abigail Smith Adams (11. marraskuuta 1744 Weymouth, Massachusetts – 28. lokakuuta 1818 Quincy, Massachusetts) oli Yhdysvaltain 2. presidentin John Adamsin vaimo, Yhdysvaltain ensimmäinen nainen vuosina 1797–1801 ja presidentti John Quincy Adamsin äiti.

Elämä 
Abigail Smith Adams syntyi 11. marraskuuta 1744 Massachusettsin Weymouthissa William Smithille ja Elizabeth Quincylle. Hänen isänsä oli protestanttisessa liikkeessä vaikuttanut pappi William Smith ja äiti Elizabeth Quincy (poliitikko John Quincyn tytär). Abigail Smithin sukujuuret olivat Englannissa ja Walesissa.

Abigail Smith ei saanut lainkaan muodollista koulutusta, vaan hänen perheensä opetti hänet lukemaan. Nuorena hän pääsi kuitenkin tutustumaan laajasti erilaisiin tieteenaloihin isänsä ja isoisänsä kirjastojen kautta.

Abigail Smith ja tuolloin lakimiehenä toiminut John Adams menivät naimisiin 25. lokakuuta 1764. Pari sai yhteensä kolme poikaa ja kaksi tytärtä, joista yksi, John Quincy, nousi myöhemmin isänsä jalanjäljissä presidentiksi. John Adamsin noustessa presidentiksi vuonna 1797 Abigail Adamsista tuli Yhdysvaltain ensimmäinen nainen. Ensimmäisenä naisena Abigail omaksui emännän roolin, minkä lisäksi hän osallistui aktiivisesti politiikkaan vastustamalla äänekkäästi federalistista puoluetta. Presidenttiparin muuttaessa vuonna 1800 asumaan vastavalmistuneeseen Valkoiseen taloon Abigailista tuli ensimmäinen Valkoisessa talossa asunut ensimmäinen nainen.

Abigail Smith kuoli kotonaan Massachusettsin Quincyssa 28. lokakuuta 1818.

Lähteet

Aiheesta muualla 

Vuonna 1744 syntyneet
Vuonna 1818 kuolleet
Yhdysvaltain presidenttien puolisot
Yhdysvaltain ensimmäiset naiset
Yhdysvaltain varapresidenttien puolisot
BMW 3-sarja (E36)

BMW E36 on BMW 3-sarjan kolmannen sukupolven malli, jota valmistettiin vuosina 1990–2000. Se korvasi edeltäneen E30-mallin ja seuraajaksi tuli E46. Mallisarjaan kuului myös kolmeovinen hatchback-malli Compact (E36/5).

BMW 3-sarja (E36) 1990–2000 

BMW E36:n valmistus alkoi vuonna 1990, ja ensimmäisenä esitelty korimalli oli neliovinen sedan. Mallin pyöräntuentana taka-akselilla oli uudenlainen monivarsituettu Z-tyyppinen multi-link-alustaratkaisu, jota oli aiemmin käytetty BMW Z1 -mallissa. 

Vuoden 1997 Euro NCAP -kolaritestistä E36 sai tulokseksi vaatimattomat yksi ja puoli tähteä viidestä.

Coupé esiteltiin vuonna 1992 ja cabriolet vuotta myöhemmin. Vuonna 1994 tuli täysin uusi korimalli – kolmiovinen hatchback, joka sai nimen Compact. Viimeisenä markkinoille tuli farmarimalli Touring vuonna 1995. Se oli urheilullinen niin sanottu ”elämäntapafarmari”, jonka tavaratila ei ollut erityisen suuri.

Malli koki vuonna 1996 pienen kasvojenkohotuksen, jossa etupuskuria ja -säleikköä muutettiin ja vilkuista tuli kirkaslasiset.

Mallisarjaa alettiin korvata asteittain vuodesta 1998 lähtien, kun uusi E46-sukupolvi oli tullut markkinoille. Avomallit pysyivät tuotannossa vuoteen 2000 saakka.

BMW M3 

Urheilumalli M3 esiteltiin vuonna 1992. Sitä valmistettiin sedan-, coupé- ja avomalleina. Moottorina oli 3,0-litrainen kuusisylinterinen rivimoottori, joka tuotti 285 hevosvoimaa tehoa. Vuonna 1995 moottori vaihtui 3,2-litraiseksi (320 hv) ja manuaalivaihteistosta tuli kuusiportainen.

Lähteet

Aiheesta muualla 

3-sarja (E36)
D-segmentin autot
1990-luvun autot
2000-vuosikymmenen autot
Lentopallo kesäparalympialaisissa 2016

Istumalentopallossa kilpailtiin Rio de Janeiron 2016 kesäparalympialaisissa 11:tta kertaa. Kilpailut käytiin 9.–18. syyskuuta. Sekä miehille että naisille oli omat turnaukset. Kumpaankin turnaukseen osallistui 8 maata. Kilpailut käytiin Riocentrossa. Naisten turnauksen voitti Yhdysvallat ja miesten turnauksen Iran.

Joukkueen vaatimukset
Istumalentopallossa urheilijat ovat kahdessa vammaluokassa. Täysivammaisissa (D) on sellaiset lentopalloilijat, joilla on esimerkiksi alaraaja-amputaatio, huomattavasti heikentynyt lihasvoima tai alaraajojen toimintakyky. Minimivammaisissa (MD) on sellaiset urheilijat, joilla on esimerkiksi yhden nilkan amputaatio, sormien amputaatioita tai heikentynyt lihasvoima alaraajoissa.

Mitaliyhteenveto

Kilpailut ja mitalistit

Lähteet

Kesäparalympialaiset 2016
Bar Loose

Bar Loose on Helsingin Annankadulla toimiva, livemusiikin esiintymispaikkana tunnettu anniskeluravintola, rokkibaari ja yökerho. Alun perin Bar Loose perustettiin vuonna 2002 osoitteeseen Fredrikinkatu 34. Timo Koutalan ja Timo Rasion vetämä ravintola houkutteli heti avautumisen jälkeen väkeä, sekä muusikoita, mediaa että tavallista kansaa. Bar Loosessa järjestettiin heti alkuun keikkoja. Lattialavalla nähtiin sellaisia artisteja kuin The Flaming Sideburns ja Nieminen & Litmanen.

Vuonna 2009 silloisen Bar Loosen vuokrasopimus päättyi. Ravintolalle löydettiin uudet tilat Annankadulta. Vanhan ravintolan henkeä pyrittiin pitämään yllä, ja kanta-asiakkaat kantoivat käsin osan huonekaluista uuteen osoitteeseen. Baarin sisustuksessa pidettiin kiinni aiemmasta, ja uuden ravintolan sisustus on alkuperäisen Loosen tekijöiden jäljiltä. Vanhat loosit, baaritiski ja taulut olivat uudessa osoitteessa. Uusi Loose jakaantui yhden ravintolatilan sijaan nyt kolmeen eri baarin: katutason loungebaariin, pieneen kahvilaan sekä alakerran liveklubiin. Uusi Loose aukesi tammikuussa 2009 osoitteessa Annankatu 21.

Uuden Bar Loosen liveklubiin mahtuu 200 henkeä. Bar Loosessa on esiintynyt jo tuhansia artisteja, esimerkiksi Kauko Röyhkä, The Adolescents, Pää Kii, Von Hertzen Brothers, Pertti Kurikan Nimipäivät ja The Bellrays.

Lähteet

Aiheesta muualla
Bar Loosen kotisivut, barloose.com
Tero Kallio, 9.6.2014: AC/DC:n alkuperäinen vokalisti ensi kertaa Suomeen, noise.fi
 Helsingin Bar Loose avasi sivukonttorin Sörnäisiin – Mokoman Santtu ruorissa,) rumba.fi, 5/2013

Ravintolat Helsingissä
Iso Rautavesi

Iso Rautavesi (myös Iso-Rautavesi, SYKE:n järvinumero 14.522.1.001) on Koskenpään kylässä Jämsän pohjoisosassa sijaitseva keskikokoinen järvi. Iso Rautavesi kuuluu Kymijoen päävesistöön ja sen Jämsän reittiin. Se saa vetensä Vähä-Rautavedestä ja ne laskevat Luomenjoen ja Luomenkosken kautta Lahnajärveen. Vähä-Rautavesi on isoveljensä koillispuolella ja se lasketaan tavallisesti mukaan järven tilastoihin. Kaakkoispuolella Iso Rautavesi kapenee Rautavirraksi, ja sen jälkeinen Uuttana katsotaan omaksi järvekseen, koska sen vedenkorkeus on kymmenen senttiä alempana.

Wanhan Witosen melontareitti kulkee Ison-Rautaveden läpi. Reitin taukopaikkana on pohjoisrannan Lylyniemi.

Reitti Jämsänvedeltä Päijänteeseen, suluissa korkeus metreinä merenpinnan yläpuolella:

Jämsänvesi–Petäjävesi (111,1) → Hankakoski (109,9) → Piesasjärvi (108,5) → Suolijoki (108,2) → Koskelanlammanne (108,2) → Salosvesi (102,5) → Kalmavesi (102,4) → Siniänvirta → Siniäinen → Survosenkoski → Iso Rautavesi (100,0) → Rautavirta / Vähä Rautavirta → Uuttana (99,9) → Juusanvirta → Myllykoski → Pirttijärvi (98,2) → Luomenvirta → Lahnajärvi (98,0) → Väännäkoski → Kankarisvesi (97,8) → Naiskoski / Rekolankoski → Koskikeskinen (92,2) → Patalankoski → Jämsänjoki (78,3) → Päijänne (78,3).

Lähteet 

Jämsän järvet
Jämsän reitti
Iso Rautaveden alue
Lilian Calmejane

Lilian Calmejane (s. 6. joulukuuta 1992 Albi, Midi-Pyrénées) on ranskalainen maantiepyöräilijä. 

Calmejane edusti amatöörivuosinaan Occitane Cyclisme Formation -joukkuetta 2013 ja Vendée U -tallia 2014–2015. Hän voitti näinä vuosina useita maantieajo- ja cyclocross-kilpailuja.. 

Calmejane aloitti ammattilaisuransa Direct Énergie -joukkueessa, jota edusti vuodet 2016–2020. Hän voitti San Andrés de Teixidoon päättyneen neljännen etapin Espanjan ympäriajossa 2016. Hän kuului 20 ajajan irtiottoryhmään, josta karkasi yhdeksän kilometriä ennen maalia, ja voitti etapin lopulta 15 sekunnin erolla Darwin Atapumaan. Ranskan ympäriajossa 2017 hän voitti Station des Rousses'een päättyneen kahdeksannen etapin 37 sekunnin erolla Robert Gesinkiin

Calmejane siirtyi AG2R Citroën Teamiin 2021.

Saavutuksia 

Lähteet: Pro Cycling Stats, Cycling Archives
2014
Ronde de l'Isard d'Ariège (alle 23-v. kilpailu), etappien 2 ja 3b (aika-ajo) voitto
2015
Le Triptyque des Monts et Châteaux - Frasnes (alle 23-v. kilpailu), kokonaiskilpailun ja etapin 2 voitto
Tour de Bretagne, etapin 3 voitto
Tour Alsace, mäkikirikilpailun voitto
2016
Välimeren ajo, nuorten kilpailun voitto
Espanjan ympäriajo, etapin 4 voitto
2017
Etoile de Bessèges, kokonaiskilpailun ja 3. etapin voitto
Pariisi–Nizza-ajo, mäkikirikilpailun voitto
Settimana Internazionale di Coppi e Bartali, kokonais- ja pistekilpailun sekä etapin 4 voitto
Circuit de la Sarthe, kokonaiskilpailun ja etapin 4 voitto
Ranskan ympäriajo, etapin 8 voitto
2018
Royal Bernard Drome Classic, voitto
Paris-Camembert, voitto
2019
Tour de la Provence, mäkikirikilpailun voitto
Classic de l'Ardèche, voitto
Tour du Limousin, 1. etapin voitto
2020
La Route d'Occitanie, mäkikirikilpailun voitto

Lähteet 

Ranskalaiset maantiepyöräilijät
Vuonna 1992 syntyneet
Elävät henkilöt
Kansainvälinen kauppakamari

Kansainvälinen kauppakamari (International Chamber of Commerce, ICC) on kansainvälinen kaikki alat kattava yhteistyöjärjestö. Sillä on jäsenenään noin 6,5 miljoonaa yritystä ja järjestöä yli 140:stä maasta. Kansainvälisen kauppakamarin sihteeristö sijaitsee Pariisissa ja sen pääsihteeri on John Danilovich.

Historia 

Kansainvälinen kauppakamari perustettiin vuonna 1919. Suomi on ollut mukana vuodesta 1927 lähtien.

Lähteet 

http://www.icc.fi/

Kansainväliset talousjärjestöt
Kauppakamarit
Pyöräily kesäparalympialaisissa 2016

Pyöräilyssä kilpailtiin Rio de Janeiron 2016 kesäparalympialaisissa 9:tta kertaa. Pyöräilyssä kilpailtiin sekä rata- että maantiepyöräilyssä. Ratapyöräilyt kilpailtiin 8.–11. syyskuuta ja maantiepyöräilyt 14.–17. syyskuuta. Ratapyöräilyssä oli 17 kilpailua. Ratapyöräilykilpailut käytiin Velódromo Municipal do Riossa. Maantiepyöräilyssä oli 33 kilpailua. Maantiepyöräkilpailut käytiin Aterro do Flamengossa.

Mitaliyhteenveto

Kilpailut ja mitalistit

Merkinnät

Ratapyöräily

Miehet

Naiset

Seka

Maantiepyöräily

Miehet

Naiset

Sekaviesti

Lähteet

Aiheesta muualla 

Kesäparalympialaiset 2016
Pyörätuolikoripallo kesäparalympialaisissa 2016

Pyörätuolikoripallossa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–17. syyskuuta. Sekä naisilla että miehillä oli omat kilpailut. Miesten turnaukseen osallistui 12 joukkuetta ja naisten 10 joukkuetta. Ottelut pelattiin HSBC Arenalla ja Arena Carioca 1:ssä. Urheilijat oli jaettu kahdeksaan vammaluokkaan välille 1-4,5 0,5 välein. Joukkueen kentällä olevien pelaajien kokonaispistemäärä ei saanut ylittää kuin 14. Yhdysvallat voitti kummatkin turnaukset.

Mitaliyhteenveto

Kilpailut ja mitalistit

Lähteet

Kesäparalympialaiset 2016
Peikin Ratsastuskoulu

Peikin Ratsastuskoulu on kilparatsastaja Peik Andersinin vuonna 1992 perustama ratsastuskoulu. Ratsastuskoulukäytössä on noin 36 hevosta ja ponia. Ratsastuksenopettajia on kuusi.

Ratsastuskouluntoiminnan lisäksi Peikin tallilla järjestetään kilpailu- sekä seuratoimintaa. Toiminnasta vastaa Kauniaisten ratsastajat ry (KRG), joka on rekisteröity vuonna 1998 Suomen Ratsastajainliitoon jäsenseuraksi. Jäseniä on lähes 400, ja heille järjestetään kilpailuja, luentoja sekä erilaisia tapahtumia. Kauniaisten ratsastajat ry:n puheenjohtaja on Outi Nummi.

Koulu sijaitsee Espoossa Sepänkylässä.

Lähteet 

Ratsastuskoulut
Espoon urheilu
Sepänkylä (Espoo)
Alexandre Geniez

Alexandre Geniez (s. 16. huhtikuuta 1988 Rodez, Midi-Pyrénées) on ranskalainen maantiepyöräilijä.

Geniez aloitti ammattilaisuransa alankomaalaisessa Skil-Shimano/Argos-Shimano-tallissa vuosina 2010–2012. Kausilla 2013–2016 hän edusti FDJ-joukkuetta, 2017–2020 Ag2r-La Mondialea ja on vuodesta 2021 kilpaillut Total Direct Énergie / Team TotalEnergies -joukkueessa.

Geniez voitti Espanjan ympäriajossa 2013 Peyragudesiin päättyneen 15. etapin yli kolmen minuutin erolla Michele Scarponiin. Espanjan ympäriajossa 2016 hän voitti Dumbríaan päättyneen neljännen etapin 21 sekuntia ennen Rubén Fernándezia. Hän voitti Tre Valli Varesine -kilpailun 2017. Espanjan ympäriajossa 2018 hän voitti 12. etapin tasa-ajalla ennen Dylan van Baarlea

Saavutuksia 

Lähteet: Pro Cycling Stats, Cycling Archives
2009
Ronde de l'Isard d'Ariège (alle 23-v. kilpailu), kokonaiskilpailun voitto
Giro della Valle d'Aosta, 4. etapin voitto
2010
Route du Sud, kokonaiskilpailussa toinen
2011
Luxemburgin ympäriajo, kokonaiskilpailussa toinen
Itävallan ympäriajo, 4. etapin voitto
Espanjan ympäriajo, 18. etapilla kolmas
2013
Espanjan ympäriajo, 15. etapin voitto
2014
Italian ympäriajo, kokonaiskilpailussa 13:s
2015
Tro-Bro Léon, voitto
Italian ympäriajo, kokonaiskilpailussa yhdeksäs
Tour de l'Ain, kokonaiskilpailun ja 3. etapin voitto
2016
Tour de l'Ain, 4. etapin voitto
Espanjan ympäriajo, 3. etapin voitto
2017
Tour Cycliste International La Provence, 2. etapin voitto
Tour de l'Ain, pistekilpailun ja 4. etapin voitto
Tre Valli Varesine, voitto
2018
Grand Prix d’Ouverture La Marseillaise, voitto
Tour Cycliste International La Provence, kokonaiskilpailun ja prologin voitto
Italian ympäriajo, kokonaiskilpailussa 11:s
Espanjan ympäriajo, 12. etapin voitto
2019
Tour de l'Ain, 2. etapin voitto
2022
Tour du Rwanda, prologin ja 4. etapin voitto

Lähteet 

Ranskalaiset maantiepyöräilijät
Vuonna 1988 syntyneet
Elävät henkilöt
Charles Leale

Charles Leale (26. maaliskuuta 1842 – 13. kesäkuuta 1932) oli yhdysvaltalainen kirurgi. Leale valmistui vuonna 1865 kirurgiksi Bellevuen lääketieteellisestä korkeakoulusta, jonka jälkeen hänestä tehtiin Washington D.C.:ssa sijainneen Unionin sotilassairaalan haavoittuneeita upseereita hoitaneen osaston johtaja.

Parhaiten Leale tunnetaan heinäkuun 14. päivän tapahtumista vuonna 1865, jolloin hän oli Ford's Theatressa yhtä aikaa presidentti Abraham Lincolnin kanssa. John Wilkes Boothin ammuttua Lincolnia kesken näytöksen Leale ryntäsi presidentin aitioon ja aloitti Lincolnin elvyttämisen. Leale onnistui elvyttämään Lincolnin hetkellisesti suusta suuhun -tekohengityksellä, vaikka hän uskoi itsekin presidentin saamien vammojen olleen kuolettavia. Lincoln kuoli seuraavana yönä ja Leale osallistui myöhemmin hänen hautajaisiinsa.

Lähteet 

Yhdysvaltalaiset kirurgit
Yhdysvaltalaiset lääkärit
Vuonna 1842 syntyneet
Vuonna 1932 kuolleet
Arman Pohjantähden alla

Arman Pohjantähden alla on Nelonen-kanavalla esitettävä dokumenttisarja, joka kertoo Suomesta ja suomalaisuudesta. Ohjelmassa Arman Alizad tutustuu suomalaiseen yhteiskuntaan ja niiden aiheisiin, jotka puhuttavat ja pelottavat.

Sarjan ensimmäisen tuotantokauden esittäminen alkoi 5. huhtikuuta 2016. Sarjan toinen tuotantokausi alkoi 11. huhtikuuta 2017 ja kolmas tuotantokausi 10. huhtikuuta 2018. Kolmannella kaudella Alizad tutustui eri ammatteihin. Neljännen tuotantokauden esittäminen alkoi 2. syyskuuta 2019. Sarjan viidennen tuotantokauden esittäminen alkoi Ruudussa 11. elokuuta 2021. Viides kausi esitettiin Nelosella 17. tammikuuta 2022 alkaen.

Jaksot

Ensimmäinen tuotantokausi

Toinen tuotantokausi

Kolmas tuotantokausi

Neljäs tuotantokausi

Viides tuotantokausi

Lähteet 

Suomalaiset tositelevisiosarjat
2010-luvun televisiosarjat
Inkoon satama

Inkoon satama (LOCODE: FI INK ) on Inkoossa, Uudellamaalla, Suomenlahden rannalla sijaitseva, yksityisesti omistettu kauppasatama. Se on eräs Suomen ympäri vuoden avoinna pidettävistä talvisatamista. Sataman liikenne pohjautuu hakurahteihin. Satamassa ei ole säännöllistä linjaliikennettä.

Suomen Inkoon ja Viron Paldiskin välille suunnitelmien mukaan vuoden 2018 tienoilla rakennettava Balticconnector-maakaasuputkiyhteys saapuisi alustavan suunnitelman mukaan varsin lähelle, noin parin kilometrin etäisyydelle Inkoon satamasta. Inkoon sataman alue on ollut esillä sijoituspaikaksi myös suurelle Suomenlahden LNG-terminaalille.

Liikenne 

Inkoon sataman vuosittainen rahtimäärä:

Fortumin satama Inkoossa 

Aivan Inkoon sataman länsipuolella sijaitsee myös Fortumin yksityinen satama (laituri), jota käytettiin harvakseltaan  Inkoon hiililaudevoimalaitoksen hiilikuljetuksiin. Vuosina 2013–2015 satamaan ei kirjattu enää lainkaan ulkomaan rahtiliikennettä, sillä voimala suljettiin vuonna 2014. Vuoden 2016 alussa yhtiö kertoi aikomuksestaan purkaa Inkoon hiilivoimalaitos. Vielä 2012 Fortumin sataman kautta kulki 0,35 miljoonan tonnin kokonaisrahtimäärä.

LNG-alus Exemplar

Kesäkuussa 2022 ilmoitettiin, että Suomi ja Viro vuokraavat yhdessä nestemäisen maakaasun (LNG) varastointiin tarkoitetun LNG-terminaalitankkeri Exemplarin turvaamaan Suomen ja Viron maakaasunsaantia. Alus sijoitetaan Inkoon satamaan kaasuverkkoon kytkemistä varten.

Lähteet

Aiheesta muualla
 Inkoo Shipping - Yhteystiedot

Suomen Itämeren satamat
Inkoon  rakennukset ja rakennelmat
Jämsänvesi–Petäjävesi

Jämsänvesi (myös Petäjävesi, SYKE:n järvinumero 14.531.1.001) on Petäjäveden kirkonkylässä sijaitseva keskikokoinen järvi. Se kuuluu Kymijoen päävesistöön ja sen Jämsän reittiin. Jämsänvesi saa vetensä Pengerjoesta ja Karikkoselän kautta Ala-Kintausjärvestä. 

Petäjäveden vanha kirkko on Jämsänveden rannalla, järven kapeikossa, jossa harjumainen Solikkosaari jakaa virran kahtia. Wanhan Witosen melontareitti alkaa Jämsänvedeltä.

Reitti Jämsänvedeltä Päijänteeseen, suluissa korkeus metreinä merenpinnan yläpuolella:

Jämsänvesi–Petäjävesi (111,1) → Hankakoski (109,9) → Piesasjärvi (108,5) → Suolijoki (108,2) → Koskelanlammanne (108,2) → Salosvesi (102,5) → Kalmavesi (102,4) → Siniänvirta → Siniäinen → Survosenkoski → Iso Rautavesi (100,0) → Rautavirta / Vähä Rautavirta → Uuttana (99,9) → Juusanvirta → Myllykoski → Pirttijärvi (98,2) → Luomenvirta → Lahnajärvi (98,0) → Väännäkoski → Kankarisvesi (97,8) → Naiskoski / Rekolankoski → Koskikeskinen (92,2) → Patalankoski → Jämsänjoki (78,3) → Päijänne (78,3).

Lähteet 

Petäjäveden järvet
Jämsän reitti
Petäjäveden alue
Pyörätuolitennis kesäparalympialaisissa 2016

Pyörätuolitenniksessä kilpailtiin Rio de Janeiron 2016 kesäparalympialaisissa 8:tta kertaa. Kilpailut käytiin 9.–16. syyskuuta. Eri kilpailumuotoja oli yhteensä kuusi. Kilpailut käytiin Centro Olímpico de Tênisissä.

Mitaliyhteenveto

Kilpailut ja mitalistit
Sarjat on jaettu avoimeen ja Quad luokkaan. Avoimessa luokassa on sellaiset urheilijat, joilla on vähintään toisen jalan toimintakyky heikentynyt, mutta kummatkin kädet toimivat normaalisti. Quad luokassa on sellaiset urheilijat, joiden vammat haittaavat pyörätuolin liikuttamista sekä mailan käsittelyä. Quad luokassa miehet ja naiset kilpailevat samoissa sarjoissa, mutta avoimessa luokassa on kummallekin sukupuolelle omat turnaukset.

Lähteet

Kesäparalympialaiset 2016
Yleisurheilu kesäparalympialaisissa 2016

Yleisurheilussa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–18. syyskuuta. Eri kilpailumuotoja ja sarjoja on yhteensä 177. Kilpailut käytiin Estádio Olímpico João Havelangessa.

Mitaliyhteenveto

Lähteet

Aiheesta muualla 

Kesäparalympialaiset 2016
Hautaustoimisto

Hautaustoimisto on yritys, jolta voi tilata hautajaisiin liittyviä palveluita. Hautaustoimistoista saatavat palvelut vaihtelevat hautaustoimistokohtaisesti. Yleensä hautaustoimistot toimittavat ruumisarkut ja uurnat, hoitavat vainajan pukemisen ja arkkuun laittamisen sekä vainajan kuljetuksen sairaalan tai muun hoitolaitoksen kylmiöstä siunauskappeliin, krematorioon ja hautausmaalle. Tämän lisäksi hautaustoimistoilta voi tilata hautajaiskukat, kantajat, hautakivet ja kaiverrukset, kuolinilmoitukset, valokuvauksen, käsiohjelmat ja kutsukortit, pitopalvelun muistotilaisuuteen sekä musiikkiesityksiä. Monesti hautaustoimistot hoitavat myös asioinnin viranomaisten kuten seurakuntien hautaustoimen ja sairaaloiden kanssa. Hautaustoimistoista voi tilata myös perunkirjoituksen ja perinnönjaon sekä osituksen.

Hautaustoimistot
Kuolema
Kristi Castlin

Kristi Castlin (s. 7. heinäkuuta 1977) on yhdysvaltalainen 100 metrin aitajuoksun olympiamitalisti.

Castlin voitti 100 metrin aitajuoksun alle 20-vuotiaiden Pan-Amerikan-mestaruuden 2008 ajalla 13,02. Hän voitti sisäratojen Yhdysvaltojen-mestaruuden 60 metrin aitajuoksussa 2012. Istanbulin MM-hallikilpailuissa 2012 hän keskeytti saman matkan alkueräjuoksun. Hän saavutti 100 metrin aitajuoksussa olympiapronssia Rio de Janeirossa 2016 ajalla 12,61.

Castlin juoksi 100 metrin aitajuoksuennätyksensä 12,50 Eugenessa 8. heinäkuuta 2016. 60 metrin aidat hän on juossut hallissa parhaimmillaan aikaan 7,84 Albuquerquessa 26. helmikuuta 2012.

Lähteet 

Yhdysvaltalaiset pika-aitajuoksijat
Yhdysvaltalaiset olympiamitalistit
Vuonna 1988 syntyneet
Elävät henkilöt
Minerva (1917–1934)

Minerva oli vuosina 1917–1934 toiminut helsinkiläinen kirjankustantamo. Yrityksen perusti ja sitä johti koko sen toiminnan ajan kirjakauppias Paavo Lönngren. Aluksi sen ohjelmaan kuului ensimmäisen maailmansodan vuoksi ajankohtaisia sotaseikkailukuvauksia. Julkaisuohjelmassa oli tuolloin huomattavan paljon skandinaavista kirjallisuutta, mutta myöhemmin yritys siirtyi julkaisemaan lähinnä englannista suomennettuja jännitys- ja rakkausromaaneja. WSOY osti vaikeuksiin joutuneen Minervan kustannusvaraston oikeuksineen, ja Lönngrenin kuoleman jälkeen 1934 yhtiö lakkautettiin.

Minerva oli erikoistunut viihteeseen. Julkaisutoiminnan painottuminen englanninkielisen viihteen suomennoksiin herätti paheksuntaa, ja suomennosten laatuakin pidettiin kehnona. Minerva julkaisi kuitenkin myös kotimaisia kirjailijoita, kuten Eino Leinoa, Larin-Kyöstiä (Ilotyttö, 1919, Jouluyön tarina, 1918) ja Aaro Hellaakoskea (Me kaksi, 1920) ja sittemmin unohdettuja kirjailijoita sekä 1920-luvulla ajankohtaista laatukirjallisuutta. Kirjastojen valintapolitiikan vuoksi Minervan julkaisemat kirjat pääsivät heikosti kirjastoihin.

Minervan menestysteoksia olivat muun muassa James Oliver Curwoodin romaanit, joita se julkaisi vuosina 1923–1930 kaikkiaan kahdeksantoista. Aikakauden toisen suosikkikirjailijan Edgar Rice Burroughsin Tarzan-kirjoja Minerva julkaisi kolme, vaikka Karisto oli saanut itselleen lähes kaikkien oikeudet. Tasaisesti myyvän Florence L. Barclayn kirjoista Minerva julkaisi kaksi, mutta kirjailija jäi sittemmin unohduksiin toisin kuin Curwood ja Burroughs. Englantilaisen Berta Ruckin teoksia Minerva julkaisi 24 nimikettä. Naistenromaanien kirjoittajan Elinor Glynin kirjoista Minerva julkaisi uusintapainoksia, mikä ei yleensä ollut sen tapana.

Minerva julkaisi 1925 kohutun bestsellerin, ajan uusia moraalikäsityksiä kuvaavan Michael Arlenin romaanin Vihreä hattu, jota aikanaan sanottiin "nykynuorison kuvaukseksi". Arden kertoo siinä nymfomaanisen Iris Marchin traagisen tarinan.

WSOY osti Minervan koko tuotannon ja julkaisi teoksista kaikkiaan 23 uusintapainosta. Oston myötä tulleet kustannusvarastot osoittautuivat hyödyllisiksi 1930-luvun lamakauden aikana.

Lähteet
  Nykykulttuurin tutkimusyksikön julkaisuja 29, ISSN 0782-8632

Viitteet

Aiheesta muualla 
 Pörssitieto: Kustannusliike Minerva Osakeyhtiö

Suomalaiset kirjankustantamot
Näyteikkunan koristelu (rahoitusmarkkinat)

Näyteikkunan koristelu (engl. Window dressing) on rahoitusmarkkinoilla toimivien asiantuntijoiden käyttämä todellisen taloudellisen aseman peittelyyn tai parantamiseen liittyvä toimenpide, jossa sijoitussalkun hoitaja pyrkii kalenterivuoden tai vuosineljänneksen lopun lähettyvillä hankkiutumaan eroon tappiollisista sijoituksista ja ostamaan viimeaikaisia voitokkaita sijoituksia ennen osakesalkun suoriutumiskyvyn esittelemistä asiakkaille ja osakkeenomistajille. Tällä ehostavalla toimenpiteellä pyritään raportoinnin yhteydessä saamaan portfoliosta houkuttelevamman näköinen ja peittelemään suurimpia salkun pitoajan aikana syntyneitä tappioita, mistä termi "näyteikkunan koristelu" juontaakin juurensa.

Katso myös 
 Behavioristinen taloustiede
 Anomalia (taloustiede)

Lähteet 

Rahoitus
Sambia kesäolympialaisissa 2016

Sambia osallistui Rio de Janeiron olympialaisiin vuonna 2016 joukkueella, johon kuului seitsemän urheilijaa neljästä eri lajista. Kyseessä oli maan 13. esiintyminen olympialaisissa, tosin vuonna 1964 Pohjois-Rhodesian nimellä. Maan lipunkantajana avajaisissa toimi judoka Mathews Punza. Mitaleita maa ei saavuttanut.

Joukkue

Judo 

Sambia sai kutsun lähettää yhden judokan Rio de Janeiroon miesten alle 66-kiloisten sarjaan, koska maan Mathews Punza sai paikan kisoihin maanosapaikan avulla Sambian korkeimmin rankattuna judokana. Hän voitti ensimmäisen ottelunsa mutta hävisi toisen eikä päässyt pidemmälle.

Mathews Punza - Miesten alle 66 kg

Nyrkkeily 

Sambia sai kutsun lähettää yhden urheilijan miesten alle 75-kiloisten sarjaan. Maata edusti Benny Muziyo, joka kuitenkin hävisi jo ensimmäisen ottelunsa eikä päässyt jatkoon.

Benny Muziyo - Miesten alle 75 kg

Uinti 

Suriname sai FINA:lta kutsun lähettää kaksi urheilijaa (yhden miehen ja yhden naisen) edustamaan maataan olympialaisiin. Kumpikaan heistä ei päässyt jatkoon alkueristä.

Ralph Goveia - Miesten 100 metrin perhosuinti
Jade Ashleigh Howard - Naisten 100 metrin vapaauinti

Yleisurheilu 

Seuraavat kolme sambialaista urheilijaa saavuttivat vaaditut tulosrajat kisoihin. Heistä Kabange Mupopo pääsi jatkoon ensimmäiseltä kierroksella mutta siihen matka katkesikin.

Gerald Phirl - Miesten 100 metrin juoksu
Jordan Chipangama - Miesten maraton
Kabange Mupopo - Naisten 400 metrin juoksu

Lähteet 

Sambia olympialaisissa
Valtiot kesäolympialaisissa 2016
Mauri Eggert

Mauri Mikael Eggert (s. 3. huhtikuuta 1933 Turku) on suomalainen diplomaatti, koulutukseltaan valtiotieteiden maisteri. hän oli suurlähettiläs Hanoissa 1977–1980, kehitysyhteistyöosaston osastopäällikkö 1981–1984, suurlähettiläs Kairossa 1984–1987, edustustojen tarkastaja 1987–1990 ja kehitysyhteistyöasioiden alivaltiosihteeri 1990-1993.

Lähteet 

Suomen suurlähettiläät
Vuonna 1933 syntyneet
Elävät henkilöt
Salosvesi–Pettämä

Salosvesi–Pettämä (myös Salosvesi) on Jämsän Koskenpäässä sijaitseva järvi. Se kuuluu Kymijoen päävesistöön ja sen Jämsän reittiin. Järvi saa vetensä pohjoisen Suolijoesta ja ne laskevat maantien alitse kulkevan Virtalankosken kautta lännen suuntaan Kalmaveteen. Salosveden eteläpäässä oleva Viekansalmi yhdistää sen Pettämä-nimiseen kapeaan ja noin 8 kilometrin pituiseen järveen, joka katsotaan Salosveden osaksi.

Wanhan Witosen melontareitti kulkee Salosveden läpi edelleen Kalmavedelle. Reitin taukopaikkana ovat Vuojansalon saari ja kievari Rantapirtti.

Reitti Jämsänvedeltä Päijänteeseen, suluissa korkeus metreinä merenpinnan yläpuolella:

Jämsänvesi–Petäjävesi (111,1) → Hankakoski (109,9) → Piesasjärvi (108,5) → Suolijoki (108,2) → Koskelanlammanne (108,2) → Salosvesi (102,5) → Kalmavesi (102,4) → Siniänvirta → Siniäinen → Survosenkoski → Iso Rautavesi (100,0) → Rautavirta / Vähä Rautavirta → Uuttana (99,9) → Juusanvirta → Myllykoski → Pirttijärvi (98,2) → Luomenvirta → Lahnajärvi (98,0) → Väännäkoski → Kankarisvesi (97,8) → Naiskoski / Rekolankoski → Koskikeskinen (92,2) → Patalankoski → Jämsänjoki (78,3) → Päijänne (78,3).

Lähteet 

Jämsän järvet
Jämsän reitti
Iso Rautaveden alue